**Juuso Mörsky** (s. 16. toukokuuta 1989 Lapua) on suomalainen entinen jääkiekkoilija. Hän oli pelipaikaltaan keskushyökkääjä, mutta Mörsky osasi pelata myös laidassa. Mörsky pelasi suurimman osan urastaan Mestiksessä, jossa hän voitti Vaasan Sportissa mestaruuden vuosina 2011 ja 2012. Keväällä 2014 Mörsky oli nostmassa KeuPa HT:tä Suomi-sarjasta Mestikseen. Hän pelasi urallaan myös yhden kauden Norjassa ja Itävallassa. Mörsky toimii nykyään KeuPa HT:n Mestis-joukkueen toimitusjohtajana.

Ura
---

Mörsky on Lapuan Virkiän kasvatti. Hän siirtyi juniorina sittemmin S-Kiekkoon. Hän oli kaudella 2004–2005 seuran C-nuorten SM-sarjajoukkueen paras pistemies ja maalintekijä tehoilla 17+8=25. Kaudeksi 2005–2006 Mörsky siirtyi JYPin B-nuoriin. Hän voitti seuraavan kauden 2006–2007 päätteeksi B-nuorten Suomenmestaruuden. Kauden 2007–2008 päätteeksi Mörsky voitti A-nuorten SM-pronssia. Kaudella 2008–2009 hän oli JYPin A-nuorten paras pistemies ja maalintekijä 10+28=38, kuten myös kaudella 2009–2010 tehoilla 13+34=47, joilla Mörsky sijoittui koko A-nuorten SM-liigan pistepörssissä seitsemänneksi. Hän debytoi kauden aikana myös miesten peleissä pelattuaan yhden Mestis-ottelun D Teamissa.

Kaudeksi 2010–2011 Mörsky siirtyi vuoden mittaisella sopimuksella Mestis-joukkue Vaasan Sportiin. Hänen tulokaskautensa toi 20 runkosarjaottelussa tehot 1+1=2. Mörsky voitti kauden päätteeksi Mestiksen mestaruuden. Sport eteni liigakarsintoihin, joissa Mörsky teki kolmessa pelaamassaan ottelussa yhden maalin. Joukkue jäi kuitenkin ilman sarjanousua Pelicansin voitettua ottelusarjan voitoin 4–0. Ensimmäisellä täydellä Mestis-kaudellaan 2011–2012 Mörsky teki 37 runkosarjaottelussa tehot 9+5=14 ja 11 playoff-ottelussa tehot 1+8=9. Hän voitti koko Mestiksen pudotuspelien syöttöpörssin. Mörsky voitti kauden päätteeksi Mestiksen mestaruuden. Sport eteni liigakarsintoihin, jossa hän jäi viidessä ottelussa ilman tehopisteitä. Joukkue jäi ilman sarjanousua Tampereen Ilveksen voitettua ottelusarjan voitoin 4–1. Kaudella 2012–2013 Mörsky edusti Sportia myös Continental Cupissa.

Syyskuussa 2013 Mörsky siirtyi toistaiseksi voimassa olevalla sopimuksella Suomi-sarjajoukkue KeuPa HT:hen oltuaan ilman sopimusta alkukauden 2013–2014. Hän jatkoi joukkueessa loppukauden ja oli KeuPan kolmanneksi paras pistemies tehoilla 16+27=43. Mörsky jakoi kahdeksalla syöttöpisteellään koko Suomi-sarjan pudotuspelien syöttöpörssin voiton joukkuetovereidensa Janne Kumpulaisen, Pyryn Jaakko Kerisalmen ja Hermeksen Topi Anttilan kanssa. Hän voitti kauden päätteeksi Suomi-sarjan mestaruuden. Mörsky pelasi kauden aikana myös yhteensä yhdeksän Mestis-ottelua lainalla Kajaanin Hokissa ja Savonlinnan Pallokerhossa.

KeuPa nostettiin Suomi-sarjan mestaruutensa myötä Mestikseen kaudeksi 2014–2015, kun Mestiksestä vapautui sarjapaikka SM-liigaan nostetun Vaasan Sportin paikalta. Mörsky teki Mestiksen yhden kauden piste-ennätyksensä tehoilla 16+22=38, joilla hän oli KeuPan paras pistemies. Mörsky jakoi myös joukkueen sisäisen maalipörssin voiton Kaarlo Jormakan kanssa ja sisäisen syöttöpörssin voiton Antti Kauppilan kanssa. Kaudella 2015–2016 hän nousi KeuPan varakapteeniksi. Mörsky oli joukkueen toiseksi paras maalintekijä ja kolmanneksi paras pistemies tehoilla 17+17=34. Hänet palkittiin kauden päätteeksi Mestiksen Opiskelijapalkinnolla.

Kaudeksi 2016–2017 Mörsky siirtyi vuoden mittaisella sopimuksella Norjan GET-ligaenin Kongsvinger Knightsiin. Hän oli joukkueen paras pistemies ja syöttäjä tehoilla 6+25=31. Kevään 2017 karsintasarjassa Mörsky voitti Knightsin sisäisen tehotilaston lukemalla +5. Kaudeksi 2017–2018 hän siirtyi vuoden mittaisella sopimuksella monikansallisen Alps Hockey Leaguen itävaltalaisjoukkue EC Bregenzerwaldiin. Mörsky oli joukkueen toiseksi paras pistemies Daniel Banin jälkeen tehoilla 23+20=43. Hän jakoi koko liigan maalipörssin yhdeksännen sijan A&O Asiagon Anthony Nigron kanssa.

Mörsky palasi kauden 2018–2019 kynnyksellä, syyskuussa 2018 vuoden mittaisella sopimuksella KeuPa HT:hen. Hän aloitti samalla kaudella seuran myynti- ja markkinointipäällikkönä. Mörsky oli joukkueen kolmanneksi paras pistemies tehoilla 12+18=30. Hän voitti kauden päätteeksi Mestis-hopeaa. Mörsky lopetti pelaajauransa kevääseen 2019.

Helmikuussa 2020 Mörsky nimettiin KeuPa HT:n uudeksi toimitusjohtajaksi.

Muuta
-----

Mörsky valmistui Jyväskylän ammattikorkeakoulusta kansainvälisen kaupan tradenomiksi vuonna 2016, erikoistuen urheiluliiketoimintaan.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2007–2008 | JYP | A-SM | 39 | 4 | 10 | 14 | 18 | 9 | 1 | 1 | 2 | 2 |
| 2008–2009 | JYP | A-SM | 41 | 10 | 28 | 38 | 40 | – | – | – | – | – |
| 2009–2010 | JYP | A-SM | 39 | 13 | 34 | 47 | 54 | – | – | – | – | – |
|  | D Team | Mestis | 1 | 0 | 0 | 0 | 0 | – | – | – | – | – |
| 2010–2011 | Sport | A-SM | 4 | 0 | 5 | 5 | 2 | – | – | – | – | – |
|  | Sport | Mestis | 20 | 1 | 1 | 2 | 8 | – | – | – | – | – |
| 2011–2012 | Sport | Mestis | 37 | 9 | 5 | 14 | 16 | 11 | 1 | 8 | 9 | 0 |
| 2012–2013 | Sport | Mestis | 42 | 8 | 16 | 24 | 4 | 5 | 0 | 2 | 2 | 2 |
| 2013–2014 | KeuPa HT | Suomi-sarja | 28 | 16 | 27 | 43 | 6 | 8 | 3 | 8 | 11 | 4 |
|  | Hokki | Mestis | 5 | 0 | 1 | 1 | 2 | – | – | – | – | – |
|  | SaPKo | Mestis | 4 | 1 | 0 | 1 | 0 | – | – | – | – | – |
| 2014–2015 | KeuPa HT | Mestis | 55 | 16 | 22 | 38 | 38 | 4 | 0 | 0 | 0 | 2 |
| 2015–2016 | KeuPa HT | Mestis | 45 | 17 | 17 | 34 | 16 | 11 | 1 | 4 | 5 | 0 |
| 2016–2017 | Kongsvinger Knights | Norja | 43 | 6 | 25 | 31 | 22 | – | – | – | – | – |
| 2017–2018 | EC Bregenzerwald | AlpsHL | 37 | 23 | 20 | 43 | 8 | – | – | – | – | – |
| 2018–2019 | KeuPa HT | Mestis | 46 | 12 | 18 | 30 | 6 | 17 | 4 | 6 | 10 | 4 |
| 8 kautta | yhteensä | Mestis | 255 | 64 | 80 | 144 | 90 | 48 | 6 | 20 | 26 | 8 |
| 1 kausi | yhteensä | Norja | 43 | 6 | 25 | 31 | 22 | – | – | – | – | – |

Lähteet
-------

* Juuso Mörsky The Internet Hockey Databasessa (englanniksi)
* Juuso Mörsky Eurohockey-sivustolla (englanniksi)
* Juuso Mörsky *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Juuso Mörsky *Elite Prospects*. Everysport Media Group AB.  (englanniksi)
2. ↑  Elite Prospects - S-Kiekko U16 *eliteprospects.com*. Everysport Media Group. Viitattu 30.6.2019. (englanniksi)
3. ↑  Elite Prospects - JYP U20 *eliteprospects.com*. Everysport Media Group. Viitattu 30.6.2019. (englanniksi)
4. ↑  Elite Prospects - JYP U20 *eliteprospects.com*. Everysport Media Group. Viitattu 30.6.2019. (englanniksi)
5. ↑  Elite Prospects - Jr. A SM-liiga Stats 2009-2010 *eliteprospects.com*. Everysport Media Group. Viitattu 30.6.2019. (englanniksi)
6. ↑  Sport-miehistö valmiina kauteen *Jatkoaika.com*.  2.8.2010. Jatkoaika r.y. Viitattu 19.9.2018.
7. ↑  Juuso Mörsky Eurohockey-sivustolla (englanniksi)
8. ↑  Keuruu kutsuu Mörskyä *Jatkoaika.com*.  25.9.2013. Jatkoaika r.y. Viitattu 19.9.2018.
9. ↑  Elite Prospects - KeuPa HT *eliteprospects.com*. Everysport Media Group. Viitattu 30.6.2019. (englanniksi)
10. ↑  Elite Prospects - KeuPa HT *eliteprospects.com*. Everysport Media Group. Viitattu 30.6.2019. (englanniksi)
11. ↑  Elite Prospects - KeuPa HT *eliteprospects.com*. Everysport Media Group. Viitattu 30.6.2019. (englanniksi)
12. ↑  Mörskyn pelit jatkuvat Kongsvingerissä *Jatkoaika.com*.  10.6.2016. Jatkoaika r.y. Viitattu 19.9.2018.
13. ↑  Elite Prospects - Kongsvinger *eliteprospects.com*. Everysport Media Group. Viitattu 30.6.2019. (englanniksi)
14. ↑  Elite Prospects - EC Bregenzerwald *eliteprospects.com*. Everysport Media Group. Viitattu 30.6.2019. (englanniksi)
15. ↑  KeuPa saa tutun tehomiehen takaisin Itävallasta - Mörsky palaa Keuruulle *Jatkoaika.com*.  6.9.2018. Jatkoaika r.y. Viitattu 19.9.2018.
16. ↑  Elite Prospects - KeuPa HT *eliteprospects.com*. Everysport Media Group. Viitattu 30.6.2019. (englanniksi)
17. 1 2 3  Juuso Mörsky KeuPa HT:n toimitusjohtajaksi - panostuksia myös liiketoiminnan kehittämiseen *keupaht.fi*.  6.2.2020. KeuPa Hockey Oy. Viitattu 13.2.2020.